gl gl gl gl gl gl ca gl gl en lb en gl gl gl gl gl eo pt gl gl en gl gl en gl eo fr pt gl eu es gl gl gl gl gl gl gl gl gl eo gl gl gl gl gl gl gl gl gl fr gl es gl gl gl gl pl hu it gl gl eo it es gl gl gl gl gl gl pt gl gl gl eu gl gl gl gl gl gl gl gl gl en gl es
Artes escénicas – Termos Escénicos
Os dicionarios enciclopédicos do CCG
A B C D E F G H I K L M N O P R S T U V Z
Ab Ac Ad Af Ag Al Am An Ap Ar At Au Ax
Ara Arg Ari Arq Art
Tamén chamadas “artes vivas”, “do espectáculo”, “ao vivo” ou “performativas”, son un conxunto de modalidades expresivas baseadas no emprego do signo escénico e caracterizadas, por tanto, polo directo como fórmula de expresión e comunicación. A exhibición do material expresivo neste tipo de artes pode estar destinada á construción dunha ficción (teatro, ópera, determinados tipos de danza…) ou ter como obxectivo a ostentación estética de fórmulas expresivas ou destrezas e habilidades (música ao vivo, maxia, circo, deportes artísticos).
A tipoloxía das artes escénicas depende tamén dos signos sobre os que se deposita esencial ou maioritariamente a expresión. Serán criterios para a súa descrición e estudo, daquela, a maior ou menor importancia significativa da música, por exemplo, ou do movemento expresivo, a voz falada ou a voz cantada, ou a presenza ou ausencia de persoas actuantes. Xorde así a clasificación dos distintos xéneros escénicos como materializacións históricas das diversas opcións expresivas (teatro-circo, concerto, ballet, ópera, zarzuela, comedia de maxia, music hall, variétés, happening, teatro de texto, teatro físico, teatro con obxectos, etc.).
← Artes do espectáculo
O Consello da Cultura Galega é unha institución estatutaria creada polo Estatuto de Autonomía de Galicia para promover e difundir a lingua e a cultura galega e asesorar ás Administracións neses ámbitos
Pazo de Raxoi, 2 andar
15705 Santiago de Compostela
Información sobre o persoal
Consello da Cultura Galega. 2016